stanford-oval/wikipedia huggingface dataset:
כפייה אנטי-דתית בישראל
טענות על כפייה במרחב הציבורי > קווי מהדרין

בעבר היו חברות אוטובוסים שבקווי אוטובוס המשרתים בעיקר חרדים הפעילו "קווי מהדרין", בהם נהגה הפרדה מגדרית ונשים עלו לאוטובוס מהדלת האחורית וישבו בחלקו האחורי בלבד, בעוד גברים ישבו בחלקו הקדמי בלבד. בשנת 2010 משרד התחבורה החליט לפסול את ההפרדה המגדרית כשיקול בהקצאת מקומות הישיבה ודלתות הכניסה לנוסעים, אך להתיר העלאת נוסעים מהדלת האחורית לצורך קיום הפרדה מרצון. קבוצת עותרים עתרו לבג"ץ בדרישה לאסור גם הסדר זה. בשנת 2011 בג"ץ דחה את בקשתם, אך חייב את חברת אגד לפרסם את ביטול ההסדר בעיתונות הכללית ובעיתונות של המגזר החרדי ולהציב שילוט בעניין בכלל הקווים ששימשו במתכונת קווי מהדרין. סוגיית קווי מהדרין עוררה פולמוס ובביטולם היו שראו כפייה חילונית.
כפייה לעומת חופש דת בכלכלה

חוק איסור הפליה במוצרים, בשירותים ובכניסה למקומות בידור ולמקומות ציבוריים אוסר הפליה באספקת שירותים, בין השאר לפי דת או נטייה מינית. ב-2012 חייבה שופטת בית משפט השלום בירושלים, דורית פיינשטיין, את בית ההארחה במושב יד השמונה, שבעליו הם יהודים משיחיים, בשישים אלף ש"ח ובהוצאות משפט. זאת לאחר שבית ההארחה סירב לבקשה טלפונית של זוג לסביות לערוך במקום מסיבת חתונה, בנימוק שלפי הנחיות ההנהלה לא ניתן לערוך במקום אירוע מסוג זה. השופטת פסקה שזו עוולה לפי חוק איסור הפליה ולפי החוק למניעת הטרדה מינית, תוך שהיא דוחה את טענת הבעלים שהעסק שלהם הוא בעל צביון דתי, ושיש לאפשר לו ליהנות מחופש הדת ולכבד את אמונתו הדתית שחתונה מעין זו היא תועבה. השופטת ציינה כי מטרת הקנס אינה רק פיצוי אלא גם חינוך של הציבור הרחב לערך השוויון וכבוד האדם. בעקבות פסק הדין פנו לאולם השמחות עשרות זוגות חד-מיניים בבקשה להתחתן שם, והוא נסגר. בית ההארחה ערער על פסק הדין לבית המשפט המחוזי, וערעורו נדחה תוך חיובו בהוצאות.
כפייה לעומת חופש דת בכלכלה > ביטול ניסיונות לכפייה של הפעלת עסקים בשבת

במכרז לפתיחת חנויות במתחם נתב"ג 2000 נקבע כי החנויות יפעלו במשך כל ימות השנה, כולל ימי שבת ויום טוב, אבל לא ביום כיפור; מאבקם של בעלי חנויות דתיים שרצו לגשת למכרז ללא שיוצרכו לפתוח את עסקיהם בשבת הוביל לביטולו של הסעיף.
במקרה אחר החליטה הוועדה המקומית לתכנון ובנייה בתל אביב להעניק זכויות בנייה נוספות לבניין משרדים של חברת אפריקה ישראל, בתנאי ש-50% ממקומות החניה בחניון יהיו פתוחים שבעה ימים בשבוע לטובת הציבור. כדי לפתור את בעיית השבת הציעה הוועדה כי החניון יופעל בשבת על ידי החברה העירונית. הוועדה המחוזית אליה פנה לבייב הכריעה כי אין זה בסמכותה של העירייה להורות לחברה על פתיחת החניון בשבת.
בחינוך החרדי

הציבור החרדי במדינת ישראל רואה ערך עליון בשמירת עצמאותה של מערכת החינוך החרדי תחת הנהגתם הבלעדית של רבנים וללא התערבות של מוסדות המדינה רוב מוסדות החינוך החרדיים נחשבים על פי חוק חינוך ממלכתי ל'מוסדות פטור' או למוסדות 'מוכר שאינו רשמי', שאינם כפופים לתוכניות הלימודים של משרד החינוך וזוכים לתקצוב נמוך יותר.
יש הרואים בהימנעות מלימוד תוכנית הליבה בבתי הספר החרדים פגיעה ממשית בעתיד התלמידים ובחוסנה של מדינת ישראל, והם מתנגדים למתן תקציבים ללא לימודים אלו. בעקבות עתירה לבג"ץ למניעת תקצוב ממשלתי למוסדות חינוך במגזר החרדי הנמנעים מליישם את תוכנית הליבה, אושר בכנסת, ב-23 ביולי 2008, לפני מתן פסק הדין, חוק מוסדות חינוך תרבותיים ייחודיים, המאפשר לשר החינוך להכיר בבתי ספר שאינם מקיימים את תוכנית הליבה כ"מוסדות חינוך תרבותיים ייחודיים" ולתקצבם בשיעור של 60% מהתקצוב הממשלתי של בתי ספר ממלכתיים. בעתירה לבג"ץ כנגד החוק השיבה המדינה כי כפיית לימודי הליבה ללא הסכמה פוגעת בזכויות הציבור החרדי.
בבג"ץ בית הספר בעמנואל עלתה מחלוקת בין הנהלת בית הספר היסודי לבנות "בית יעקב" בעמנואל לקבוצת הורים לבנות בבית הספר. בג"ץ קיבל טענה בדבר אפליה על בסיס עדתי בין תלמידות מזרחיות לבין תלמידות אשכנזיות והורה לבטל אפליה זו. סירוב ההורים לקיים את הוראת בג"ץ לשלוח את בנותיהם לבית הספר בעמנואל, וזאת בהוראת רבותיהם, הוביל לכך שהוטלו עליהם בהדרגה קנסות ומאסר בפועל. המאסר עורר את זעמו של הציבור החרדי, שראה בפסיקת בית המשפט התערבות של גורמים זרים בדרכי החינוך הייחודיות להם, וכפייה חילונית, וערך עקב כך הפגנות ענק בבני ברק ובירושלים.
טענות על כפייה בצה"ל

השירות בצה"ל הוא חובה (עם פטור למספר קבוצות אוכלוסייה, בהן בנות יהודיות המצהירות על שמירת מצוות וכן פטור בסופו של תהליך שאורכו מספר שנים לאברכים החרדים). הוראות הצבא שואפות לאפשר לחיילים דתיים שירות נאות תוך שמירה על כללי ההלכה והוא מספק שירותי דת באמצעות גוף ייעודי - הרבנות הצבאית. הוראות הצבא אוסרות הכנסת חמץ בפסח לבסיסי צה"ל, ומקיימות מערכת השגחה על כשרות. חרף זאת, חלק משומרי המצוות נתקלים בבעיות דתיות במהלך שירותם הצבאי, ועל כן ישנם דתיים ובעיקר חרדים המנסים להימנע משירות בצבא, או לשרת במסגרת יחידות דתיות בלבד. בין הבעיות:
על פי ההלכה אסור לגבר יהודי לשמוע שירת נשים. אולם על פי הוראות הצבא, חייבים גם חיילים דתיים להשתתף בטקסים שבהן חיילות שרות. בשנת 2000 עזב קצין חינוך ראשי, אלעזר שטרן, מופע של להקת הגדנ"ע, בנימוק שחיילות שרו במופע שיר שלווה בתנועות המדמות יחסי מין. שטרן הסביר: "בעת הופעה מול חיילי צה"ל הבאים מכל קצוות החברה הישראלית, הנעשית ב'כפייה', שהרי אין שואלים חייל אם הוא רוצה לצפות במופע, יש להקפיד על הופעה צנועה ומכובדת". שטרן שלח למפקדי הגדנ"ע מכתב בעניין. בעקבות מקרים שבהם צוערים בקורס קצינים נכלאו או הודחו מהקורס לאחר שיצאו מאירוע בעת שזמרת שרה, הוקמה ועדה בראשות ראש אגף כוח אדם האלופה אורנה ברביבאי, לבחינת סוגיית שירת הנשים בצה"ל. המלצות הוועדה, שאושרו בידי הרמטכ"ל בשנת 2012, הן שחיילות ימשיכו לשיר בכל אירועי צה"ל ושלחיילים לא יותר לצאת מאירועים רשמיים. באירועים אחרים, יותר למפקדים להחליט לפטור מהשתתפות חיילים שיבקשו זאת.
אי שמירה על פקודות הכשרות בחלק מן המטבחים בצה"ל. חלק מהחיילים החרדים והדתיים אינם סומכים על הכשרות בבסיסם, או על הכשרויות של מוצרי המזון המסופקים לצה"ל.
על פי ההלכה, מותר לחלל שבת רק לצורכי פיקוח נפש, אך היו מקרים שחיילים נדרשו לחלל שבת גם לצורך פינוי מאחזים. בשנת 2002, במסגרת פינוי של חוות גלעד, אמרו קצינים לחייליהם שהפעילות בשבת אושרה על ידי הרבנות הצבאית. בעקבות האירוע הקים הרמטכ"ל משה יעלון ועדת חקירה והגדיר את האירוע כתקלה מערכתית חמורה, אך לא הסיק מסקנות אישיות נגד המפקדים. בהמשך בוצעו פינויים נוספים בשבת וביום כיפור.
על אף שחיילים רשאים לבקש פטור מגילוח מטעמי דת, הדבר כפוף לשיקול דעתם של המפקדים, והיו חיילים שנכלאו לאחר שמפקדם סירב לאשר זאת.
גשר עכברה

| --- | --- |

 מידע כללי
 סוג:  גשר 
 מיקום:  צפת 
 מדינה:  ישראל ישראל
 הקמה ובנייה
 תקופת הבנייה:  1997 – 24 בדצמבר 2002 (כ־5 שנים)
 תאריך פתיחה רשמי:  24 בדצמבר 2002 
 חברת בנייה:  שפיר הנדסה ותעשייה
 שיטת בנייה:  גשר מקטעים בדחיקה
 חומרי בנייה:  בטון
 אדריכל:  משרד מהנדסים ירון שמעוני שחם בשיתוף חברת BVN מהולנד
 מידות
 אורך:  420 מטר
 רוחב:  14 מטר
 גובה:  80 מטר
 מידע טכני
 מפתחים:  5 
 מסלולים:  1
 נתיבים:  2
 
 קואורדינטות:  32°56′53″N 35°29′53″E﻿ / ﻿32.94805556°N 35.49805556°E﻿ / 32.94805556; 35.49805556
  (למפת צפת מוגדלת) גשר עכברה(למפת צפת רגילה) גשר עכברה(למפת הגליל העליון רגילה) גשר עכברה(למפת הגליל העליון מוגדלת) גשר עכברה
 
גשר עכברה הוא גשר החוצה את נחל עכברה, יובלו הימני של נחל עמוד, מצפון לכפר עכברה ומדרום לעיר צפת, והוא נושא עליו את כביש 89. הגשר מתנשא לגובה של 80 מטרים מעל ערוץ הנחל, ועד להשלמת גשר הרכבת מעל עמק הארזים היה הגבוה בגשרי ישראל. אורכו 420 מטרים, רוחבו 14 מטרים והוא נישא על-גבי ארבעה עמודי בטון. הגשר נבנה בשיטת מקטעים והוא מסוגל לשאת תנועת טנקים ולספוג רעידות אדמה בעוצמה של עד 8.9 בסולם ריכטר. בעקבות ריבוי קפיצות ההתאבדות מהגשר, קיבל הגשר את הכינוי "גשר המתאבדים".
היסטוריה

הקמת הגשר וסלילת קטע כביש 89 העוקף את העיר צפת מדרום, הועלו לראשונה במסגרת מסקנות שהוסקו לאחר מלחמת יום הכיפורים. הכביש העוקף נועד להקל על תנועת כוחות צה"ל ממחסני החירום ברחבי צפון הארץ לעבר רמת הגולן, ולאפשר כניסה נוחה אל בית החולים רבקה זיו שבצפת, אשר היווה את בית החולים הקרוב ביותר אל החזית. הפרויקט נידון שוב ושוב לאורך השנים, אך בשל התנגדות הגופים הירוקים לפגיעה בנופו של נחל עכברה, הוא לא יצא אל הפועל. ההתנגדות נבעה בעיקר מכך שהגופים המתכננים העדיפו לצקת סוללה לרוחב הנחל.
הקמת הגשר החלה בשנת 1997, והוא נבנה בשיטת המקטעים בדחיקה על ידי חברת שפיר הנדסה ותעשייה. במהלך עבודות ההקמה נהרגו שני פועלי בניין. הפועלים, האחד ישראלי תושב גבעת שמואל והשני עובד זר מרומניה, עמדו על פיגום שקרס וכתוצאה מכך נפלו מגובה אל מותם.
הכביש נפתח לתנועה ב-24 בדצמבר 2002. בחודשים שלפני פתיחת הגשר לתנועת כלי רכב, חובבי אתגרים ערכו מהגשר את קפיצת הבנג'י (נדב כספי, עדו הדר ורוברט לוין) ואת קפיצת הבייס (אבנר צחורי) הראשונות בישראל מגשר.
"גשר המתאבדים"

בדומה לגשרים נוספים בעולם (ה"סאנשיין סקייויי" בפלורידה, אל-ויאדוקטו במדריד), עקב מעשי התאבדות רבים, זכה הגשר לכינוי "גשר המתאבדים". כעשור לאחר בנייתו, כבר נמנו 11 מתאבדים מן הגשר, לא כולל שני הפועלים שנהרגו עוד בזמן בנייתו. בנובמבר 2013, בניסיון למנוע מעשי התאבדות נוספים, השלימו עובדי נתיבי ישראל, הקמת מעקה בטיחות בצידי הגשר, כדי למנוע מקרים של קפיצה מהגשר לתהום.
הערות שוליים

1 2  אורלי פלג-מזרחי, ‏צפת: גשר באורך 430 מטר, באתר גלובס, 14 באפריל 2002
↑  המכון הגיאופיסי מבצע הערכות סיכוני רעידות אדמה עבור מע"צ, באתר גלובס, 6 ביוני 1997
↑  דוד חיון, ‏גשר עכברה: 420 מטר ביציקת מקטעים, באתר גלובס, 17 בינואר 2001
↑  אורי אס, שני עובדים נהרגו בתאונת עבודה באתר בנייה דרומית לצפת, באתר הארץ, 1 בדצמבר 2001
↑  ענת ג'ורג'י, בקרוב תסתיים הקמת גשר ואדי עכברה הסמוך לצפת, באתר הארץ, 19 באפריל 2002
↑  יאיר קראוס, אחרי 11 מתאבדים: גדר בגשר הגבוה בארץ, באתר nrg‏, 25 בנובמבר 2013
אירידיום תקשורת

| --- | --- |

 נתונים כלליים
 סוג:  חברה ציבורית
 בורסה:  נאסד"ק (24 בספטמבר 2009–IRDM) 
 תקופת הפעילות:  2001–הווה (כ־24 שנים)
 חברות בנות:  Iridium Russia 
 מיקום המטה:  וירג'יניה, ארצות הברית
 ענפי תעשייה:  תקשורת לוויינית
 מוצרים עיקריים:  ציוד לתקשורת לווינית
 מנכ"ל:  Matthew J. Desch
  
 www.iridium.com
 
אירידיום תקשורת (באנגלית:Iridium Communications) היא חברה בתחום הטלפוניה המאפשרת תקשורת בין כל שתי נקודות על פני כדור הארץ, באמצעות מערך לוויינים. את המיזם הקימה באמצע שנות ה-90 חברת מוטורולה, בהשקעה של 5.5 מיליארד דולר. אירידיום אמורה הייתה להיות המיזם הראשון שיספק תקשורת לוויינית באופן מסחרי. לצורך מימוש המיזם יוצרו 66 לוויינים ששוגרו לחלל בשנים 1997 ו-1998, ואמורים היו לכסות כל נקודה על פני כדור הארץ. התכנון המקורי התבסס על 77 לוויינים ולכן נקרא המיזם אירידיום, כמספרו האטומי של היסוד הנקרא כך, אך מאוחר יותר הוקטן מספר הלוויינים ל-66 כדי להוריד את עלות המערכת.
אירידיום נכשלה מסחרית בגלל עלות גבוהה מאוד למשתמש הקצה ומכשירי טלפון מסורבלים בהשוואה לטלפונים סלולריים. למרות שמוטורולה עמדה בהצלחה באתגר הטכני שבהפעלת מערך הלוויינים וביכולת לאפשר תקשורת לוויינית לכל נקודה, לא הצליחה החברה למכור את השירותים במחיר סביר לצרכן משום שנדרשה לעמוד בעלויות המימון הגבוהות של הקמת הפרויקט. לעומת זאת, חברות הסלולר הצליחו לייצר טכנולוגיות המאפשרות התקשרות במחירים נמוכים הרבה יותר על פני חלק ניכר מכדור הארץ (באמצעות הסכמי נדידה בין חברות שונות). לבסוף, לאחר פחות משנה של פעילות, החברה קרסה כי ההכנסות לא כיסו את עלויות התפעול.
ב-2001 רכשה קבוצת משקיעים בראשות חברת "בואינג" את החברה והיא מספקת שירותי טלפוניה בעיקר לצבאות שונים, ובהם צבא ארצות הברית.
טלפון לוויני של אירידיום
ב-10 בפברואר 2009 התנגש במקרה אחד מלווייני אירידיום בלוויין תקשורת רוסי, בגובה של כ-800 ק"מ מעל סיביר. הייתה זו ההתנגשות הראשונה בין שני לוויינים שהיו שלמים לפני ההתנגשות, אירוע שההסתברות להתרחשותו היא נמוכה ביותר. שני הלוויינים הושמדו לחלוטין.
בגלל מבנה וחומר האנטנות של הלוויינים מהדור הראשון, לעיתים בשמי הלילה היה ניתן להבחין בהבזק (אנ') חזק הנובע מהחזרה של קרני השמש. ההבזק יכול להגיע לבהירות נראית של 8.0-, בהיר פי 20 ויותר מבהירותו המקסימלית של כוכב הלכת נוגה. לווייני הדור החדש בנויים באופן שונה, שאינו מחזיר את קרני השמש, ולכן תדירות ההבזקים תפחת עד שתעלם לחלוטין, עם השבתת מערך הלוויינים מהדור הראשון.
בשנת 2017 החל שיגור של לוויינים מהדור השני שכולל 75 לוויינים. כל השיגורים בוצעו מבסיס חיל האוויר ונדנברג בעזרת משגר פלקון 9. השגורים הסתיימו בשנת 2019. הלוויינים נבנו על ידי Thales Alenia Space וצפויים לפעול במשך 15 שנים.
הבזק מהחזרה של קרני השמש
לווין אירידיום. ניתן לראות את שטח האנטנות הגדול עשויות המתכת, מכך נובע ההבזק המאוד בהיר
הערות שוליים

↑  U.S. And Russian Satellites Collide, CBSNews 12 בפברואר 2009
↑  https://www.heavens-above.com/IridiumDemise.aspx
| --- | --- |
בקרת זהויות :  LCCN: no2016120902  VIAF: 6518147425865045040008   WorldCat (עם VIAF): 6518147425865045040008
Journey

| --- | --- |

להקת ג'ורני, ספטמבר 2008
 מקום הקמה:  סן פרנסיסקו 
 מוקד פעילות:  סן פרנסיסקו, קליפורניה, ארצות הברית
 תקופת הפעילות:  מ-1973
 סוגה:  רוק, הארד רוק, רוק מתקדם
 חברת תקליטים:  קולומביה רקורדס, Sony BMG, Sanctuary
 פרסים והוקרה:  היכל התהילה של הרוק אנד רול (2017)  כוכב בשדרת הכוכבים בהוליווד 
 journeymusic.com
 פרופיל ב-IMDb
 חברים
 ניל שון רוס ואלרי ג'ונתן קיין דין קסטרונובו ארנל פינדה
 חברים לשעבר
 גרג רולי   ג'ורג' טיקנר   פריירי פרינס   איינסלי דונבאר   רוברט פליישמן   סטיב פרי   סטיב סמית'   רנדי ג'קסון   רנדי לונדין   מייק באירד   בוב גלאוב   סטיב אוגרי   ג'ף סקוט סוטו
 
ג'ורני (אנגלית: Journey) היא להקת רוק אמריקאית אשר נוסדה בסן פרנסיסקו, קליפורניה ב-1973 על ידי הגיטריסט ניל שון והקלידן גרג רולי, חברי להקת סנטנה לשעבר.
הסגנון המוזיקלי אשר אפיין את הלהקה בתחילת דרכה היה רוק מתקדם. בהמשך, שונה סגנון זה לסגנון מלודי יותר בעקבות הצטרפותו של הזמר סטיב פרי בשנת 1977 אשר בזכותו הפכה הלהקה לאחת הלהקות הבולטות של שנות השבעים. שיא ההצלחה המסחרית של הלהקה הייתה בסוף שנות השבעים עד תחילת שנות השמונים כאשר הוציאו סדרה של בלדות רוק שזכו להצלחה רבה, בהן - "Any Way You Want It", "Faithfully", "Don't Stop Believin"‏, "Open Arms", "Separate Ways" ו"Wheel in the Sky".
דיר א-דרב

| --- | --- |

חזית מערת הקבורה היהודית
 היסטוריה
 תקופות:  תקופה ההלניסטית התקופה החשמונאית התקופה הרומית  
 אתר ארכאולוגי
 מצב:  קבר מונומנטלי
 גישה לציבור:  כן
 מיקום
 מדינה:  מדינה פלסטינית 
 מיקום:  שומרון
 קואורדינטות:  32°12′44″N 35°10′59″E﻿ / ﻿32.212222222222°N 35.183055555556°E﻿ / 32.212222222222; 35.183055555556
  (למפת צפון השומרון מוגדלת) דיר א-דרב(למפת צפון השומרון רגילה) דיר א-דרב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר א-דרב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום דיר א-דרב
 
דיר א דרב הוא אתר ארכאולוגי בשומרון, בו נמצאת מערת קבורה יהודית מונומנטלית ומעוטרת המתוארכת למאה הראשונה לספירה. הקבר ממוקם בפאתי הכפר הערבי קראוות בני חאסן, כשפירוש השם הערבי הוא – "מנזר הדרך".
היסטורית המחקר

האתר נסקר לראשונה על ידי הקרן הבריטית לחקר ארץ ישראל בשנת 1873, ותואר כ"אחד המונומנטים המרשימים בארץ ישראל, המזכיר את הקברים המפוארים ליד ירושלים". מאז נערכו במקום מספר סקרים וחפירות הצלה: ייבין – 1972, דר – שנות השבעים המאוחרות, רביב - 2013.
תיאור הקבר

לקבר חזית מפוארת ובעבר היו בו שני עמודים מעוטרים, מהם שרד אחד. למעלה יש כרכוב דורי באורך של 15 מטר ושני פילסטרים, כשהעיטור המגולף כלל 15 טריגליפים ו-14 רוזטות כשכל אחת הייתה בעיצוב שונה. בכניסה ישנה אכסדרה ברוחב של 5.5 מטר ובגובה 3 מטרים. לקבר שלושה חדרים החצובים בסלע, בחלקם כוכי קבורה וחלקם עם מקמרים.
הקבר המרכזי

הקבר המרכזי בדיר א-דרב משלב מוטיבים רבים המזוהים ממערות הקבורה היהודיות והמפוארות בירושלים. למעשה מערת הקבורה הזו היא הדומה ביותר למערת הקבורה היהודית באום אל עמד, בזכות סיתות השוליים של הנדבכים הנראים לעין בכניסה למערה. חדר הקבורה המרכזי כולל בור עמידה חצוב ושלושה כוכי קבורה שנחצבו מול הכניסה למערה. שני חדרי קבורה נוספים נחצבו מימין ומשמאל ובשניהם מקמרים. בימני שבהם ישנו בור עמידה, אך נראה שחציבת החדר לא הושלמה. בחדר הקבורה השמאלי יש בור עמידה המעוטר בפילסטרים ובכל דופן של החדר, נחצב מקמר. באזור סביב הקבר המרכזי ישנן מערות קבורה נוספות.
ניתוח מחקרי

הממצאים השונים שנתגלו בקבר המפואר ובסביבתו הובילו את שמעון דר למסקנה שבמקום היה יישוב יהודי עד לזמן המרד הגדול ומרד בר כוכבא, שלאחר החורבן של היישוב, הוא אוכלס על ידי שומרונים. כל החוקרים שסקרו וחקרו את הקבר המונומנטלי הגיעו למסקנה שהוא מזכיר את הקברים המפוארים של ירושלים ומערכות קבורה דומות בשומרון. אביגד כבר ציין את דמיון הקבר למערת הקבורה באום אל עמד, מגן מציין את דמיונו למערכות הקבורה היהודיות שבחורבת כורקוש ומקטע עבוד ומייחס זאת לעובדה שחלק מאומני האבן מירושלים, עזבו את העיר ועברו לגור בשומרון לאחר חורבן בית שני. לדעת פלג ברקת, הקברים נחצבו עבור יהודים בני המעמד הגבוה באזור וההשראה שלהם הייתה מערכות הקבורה בירושלים.
הערות שוליים

1 2 3  רביב, דביר, פלג-ברקת, אורית, שלושה פריטים ארכיטקטוניים מן התקופה הרומית הקדומה מאזור הכפר קרוות בני חסן, In the Highland's Depth, 2019, עמ' 43–58 doi: 10.26351/ihd/9/3
1 2 3  יצחק מגן, קברים מעוטרים בסגנון ירושלמי בשומרון ובהר חברון, קדמוניות: כתב-עת לעתיקות ארץ-ישראל וארצות המקרא לה, 2002, עמ' 28–37
1 2  Claude R. Conder, THE SURVEY OF PALESTINE, Palestine Exploration Quarterly 6, 1874-04, עמ' 35–64 doi: 10.1179/peq.1874.008
↑  Claude R. Conder, THE SURVEY OF PALESTINE, Palestine Exploration Quarterly 6, 1874-04, עמ' 35–64 doi: 10.1179/peq.1874.008
↑  דר, שמעון, שני דורות למחקר של בתי חווה קדומים בשומרון, In the Highland's Depth, 2018, עמ' 169–182 doi: 10.26351/ithd/8/9
1 2  שמעון דר, התפרוסת היישובית של מערב השומרון: בימי הבית השני, המשנה והתלמוד והתקופה הביזנטית, 1981
↑  Dvir Raviv, Raviv D., 2013, "Magnificent Tombs from the Second Temple Period in Western Samaria - New Insights", In the Highland's Depth - Ephraim Range and Binyamin Research Studies, Vol. 3, Ariel-Talmon,pp. 109-142. (Hebrew)
חדר הקבורה השמאלי
סטפן לגר

ערך זה עוסק בזמר ישראלי. אם התכוונתם לשיר העוסק בזמר, ראו .
| --- | --- |
אין תמונה חופשית
 לידה:  13 במאי 1998 (בן 26) בת ים, ישראל 
 שם לידה:  סטפן גאגבה – Stéphane Gagba
 שם במה:  Stéphane Legar 
 מוקד פעילות:  ישראל, טוגו 
 תקופת הפעילות:  מ-2016 
 עיסוק:  זמר, דוגמן ורקדן היפ הופ
 סוגה:  היפ הופ, פופ
 שפה מועדפת:  צרפתית, אווה, עברית, צרפתית אפריקאית 
 חברת תקליטים:  וורנר מיוזיק צרפת, יוניסל 
 שיתופי פעולה בולטים:  נועה קירל, יהונתן מרגי, איתי לוי, סטטיק ובן-אל תבורי, עדן בן זקן
 https://www.stephanelegar.com/
 פרופיל ב-IMDb
 
סטפן גאגבה (בצרפתית: Stéphane Gagba; נולד ב-13 במאי 1998), המוכר בשם הבמה סטפן לגר (Stéphane Legar), הוא זמר, דוגמן ורקדן היפ הופ טוגולזי-ישראלי.
ביוגרפיה

סטפן גאגבה נולד וגדל בבת ים, להורים נוצרים מטוגו, שהכירו במהלך שליחות דיפלומטית בשגרירות ניגריה בישראל. לו אחות גדולה. שפת אמו היא צרפתית והוא דובר גם עברית, אנגלית, ספרדית, ואווה (Ewe) (אנ') – שפה טוגולוזית שבטית-אפריקאית ממולדתם של הוריו, טוגו.
ללגר הייתה אזרחות של טוגו (דרכון טוגולזי) ולא אזרחות ישראלית, ולכן בילדותו היה מועמד לגירוש מישראל. הוא קיבל אזרחות ישראלית לאחר שהשתחרר משירותו בצה"ל (3 במאי 2020).
בגיל 12 עבר לגור בחולון. למד בכפר הנוער "מקוה ישראל" במדור הצרפתי, ובתיכון "אנקורי" שבראשון לציון. הוא רקד מאז שהיה ילד קטן, בהשפעת אמו, שהייתה רקדנית בעצמה. בנעוריו, היה חניך בתנועת האמנים "תנועת תרבות" במהלך לימודיו בתיכון.
באוגוסט 2017 התגייס לצה"ל, על תקן אמן פעיל, ושירת באגף התקשוב, ביחידת ההסברה למתגייסים צעירים. השתחרר ב-3 במאי 2020.
דיסקוגרפיה > אלבומי אולפן

| שם | פרטי האלבום |
| --- | --- |
Nouvel air:  יצא לאור: 5 במאי 2023  חברת תקליטים: פרלופון, וורנר מיוזיק צרפת
דיסקוגרפיה > שיתופי פעולה

| שם | שנה | מיקומי שיא> מדיה פורסט | מיקומי שיא> מדיה פורסט TV | מיקומי שיא> גלגלצ | אלבום |
| --- | --- | --- | --- | --- | --- |
| "יאסו" (סטטיק ובן-אל תבורי בהשתתפות עדן בן זקן וסטפן לגר) | 2019 | 1 | 1 | 1 | חיים שלי |
פרסים ומועמדויות

| שנה | פרס | קטגוריה | פרויקט |
| --- | --- | --- | --- |
| 2022 | פרסי נבחרי השנה של פרוגי | זמר השנה | מועמדות |
הערות שוליים

1 2   רותם איזק, סטפן לגר: "כשאני הולך ברחוב אני לא אומר 'אני שחור', אבל הסביבה מזכירה לי את זה", באתר ynet, 6 ביוני 2021
↑  ידיעות אחרונות, סטפן לגר ל-"7 לילות": "רצו להעיף אותי מפה כילד, כשלא הייתה לי אזרחות. הייתי מועמד לגירוש", באתר פייסבוק, ‏5 ביוני 2021
↑  נבו זיו, סטפן לגר: "הרביצו, קיללו וקראו לי כושי סמבו", באתר ynet, 19 ביולי 2018
↑  קרן זוהר, הצ'אלנג' האמיתי: כשסטפן יפגוש על הבמה את שון פול, באתר השקמה חולון, ‏19 באוגוסט 2017
↑  From Togo To Tel Aviv: Israel’s Latest Christian Pop Sensation - Israel365 News, Israel365 News, ‏13 במרץ 2018
↑  The new Israeli Mega hit «Comme ci- Comme ça, embassies.gov.il
↑  שיר זיו, דוז פואה: סטפן לגר טורף את העולם, באתר ישראל היום, 5 במאי 2022
↑  דניאל שירין, יאסו! סטפן לגר השתחרר מצה"ל, באתר ישראל היום, 3 במאי 2020
↑  Mara Vigevani, From Togo To Tel Aviv: Israel’s Latest Christian Pop Sensation, Israel365 News | Latest News. Biblical Perspective., ‏2018-03-13 (באנגלית אמריקאית)
↑  מדוגם: כשהמתגייסים הטריים פגשו בהפתעה את סטפן, באתר ‏מאקו‏, 12 בדצמבר 2017
↑  ערן סויסה, סופיה מ'צטנר לא ממשיכה בקמפיין, באתר ישראל היום, 19 באפריל 2018
↑  דניאל שירין, יאסו! סטפן לגר השתחרר מצה"ל, באתר ישראל היום, 3 במאי 2020
↑  חן ליברמן, הכירו את סטפן - הרקדן של סטטיק ובן אל שהפך ללהיט החדש, באתר nana10‏, 7 באפריל 2017
↑  Stephane LE GAR official, Stephane Legar-Step Fun #Stepfunchallenge (Official Challenge Video), ‏20 באוקטובר 2016 (באנגלית)
↑  "מוסיקה - אריסה מציגים: נועה קירל וסטפן בלהיט החדש "טיקיטאס" | רשת 13". רשת 13. נבדק ב-2018-03-23.
↑  ראש אחד, קבלו את הרגעים הכי זוהרים מטקס נבחרי השנה שלנו, ‏04 בינואר 2017 (ארכיון)
↑  מערכת תכניות קשת, ‏פאן! סטפן שורף את הבמה של "רק רוצים לרקוד", באתר ‏מאקו‏, 8 באוגוסט 2017
↑  מערכת ערוץ 20, סטורי של פסטיגל, באתר ערוץ 20, 7 בדצמבר 2017(הקישור אינו פעיל)
↑  ""האח הגדול" פרק 41: בואו נדבר רגע על מה שראינו אתמול". טיים אאוט. 2018-08-19. נבדק ב-2018-09-02.
↑  סטפן כבש את בריכת הסולטן, באתר כל העיר, 6 באוגוסט 2018
↑  אסף נבו, שיק פריז, באתר ישראל היום, 16 בפברואר 2020
↑  סטפן לגר - תראי מה עשית (Prod. By Johnny Goldstein) Stephane Legar - Look what you did, ‏19 במרץ 2020
↑  Tamta - YALA feat. Stephane Legar, ‏14.6.2020
↑  רן בוקר, סטפן לגר הגיע למקום השלישי ב"רוקדים עם כוכבים" בצרפת, באתר ynet, 11 בנובמבר 2022
↑  "אתם בלב": סטפן לגר מצדיע לחיילי צה"ל בשיר ציוני בועט, באתר ישראל היום, 23 בנובמבר 2023
↑  הקופסה, אחרי הסערה שעורר הפוסט שלו: סטפן לגר עם שיר חדש בשם "לפני, אחרי" שמספר על החיים שלו לפני ואחרי הפרסום. מה חשבתם על השיר?, באתר פייסבוק, ‏19 במרץ 2024
↑   סטפן לגר - אוללה (Prod. By Stav Nahmias) | OH LA LA, סרטון בערוץ "Prince STEPHANE LEGAR Official", באתר יוטיוב, 18 ביולי 2024
↑  סטפן לגר ודודו פארוק – החבר הכי טוב שלי, באתר קים קונקשנ'ס, ‏4 בנובמבר 2024
↑  shaharsaul, אני חושב שהגיע הזמן שזה יקרה.., באתר אינסטגרם, ‏12 במרץ 2025
↑  המצעד השבועי: מצעד השירים השבועי, להיטים ישראלים ולועזיים | היטליסט, ‏3 באוקטובר 2023
| --- | --- |
בקרת זהויות :  NLI: 987007412921705171  ISNI: 0000 0003 5924 5179  MusicBrainz: 630f7b31-ff31-4db7-9201-4f5bcfad479d  VIAF: 216283054   WorldCat (עם VIAF): 216283054
בסווילבסו

| --- | --- |
דגל בסווילבסודגל בסווילבסו

תחנת הרכבת גוברנדור בבסווילבסו
 מדינה:  ארגנטינה ארגנטינה
 פרובינציה:  אנטרה ריוס אנטרה ריוס
 חבל ארץ:  מסופוטמיה
 ראש העיר:  גוסטאבו היין
 תאריך ייסוד:  1887
 שטח:  7.5 קמ"ר
 גובה:  62 מטרים
 אוכלוסייה:  ‏
  ‑ בעיר:  9,400 (2001)
 קואורדינטות:  32°22′45″S 58°52′40″W﻿ / ﻿32.37917°S 58.87778°W﻿ / -32.37917; -58.87778
 אזור זמן:  UTC-3
 אתר העירייה
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט בסווילבסו(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט בסווילבסו(למפת אנטרה ריוס רגילה) פרנה קונקורדיה גואלגואיצ'ו קונספסיון דל אורוגוואי גואלגואי קוריינטס אורוגוואי בואנוס איירס סנטה פהבסווילבסו(למפת אנטרה ריוס מוגדלת) פרנה קונקורדיה גואלגואיצ'ו קונספסיון דל אורוגוואי גואלגואי קוריינטס אורוגוואי בואנוס איירס סנטה פהבסווילבסו  he tabBackground:;tabBorder:#aaa;defaultTab:0;
בסווילבסו (בספרדית: Basavilbaso) היא עיר במרכזה של פרובינציית אנטרה ריוס בארגנטינה הממוקמת במרחק של כ-60 ק"מ מהעיר קונספסיון דל אורוגוואי.
על פי מפקד אוכלוסין שנערך בשנת 2010 בסבילסו 9,700 תושבים. תושבי המקום משתמשים גם בשם חיבה מקוצר "באסו".
בית הכנסת Novibuco 1 אשר הוקם ב-1895 במושבה לוסיינוויל
היהודים בבסווילבסו

בכפר הוקמה מושבה שהייתה אחת מהמושבות הראשונות שהקים הברון הירש בארגנטינה. היא נקראה בתחילה "לוסיינוויל", על שם בנו של הברון, לוסיין, שנפטר בשנת 1887 בגיל 31. הקמתה של המושבה התאפשרה תודות למיקומה ליד נתיב מסילת הברזל "אנטרה ריוס ריילווי".
בעבר היו ארבעה ריכוזים יהודיים שהרכיבו את לוסיינוויל, ובהם גם מוסדות יהודיים כבתי ספר, בתי כנסת ובתים לשיכון היהודים המהגרים. חלק ממבני הקהילה עדיין קיימים. בית הקברות היהודי עדיין פעיל מעת לעת כשמישהו מצאצאי המהגרים מבקש להקבר בו. 
ברחב הכפר יש שלטים רבים, רחובות ואנדרטאות המזכירים את הברון הירש.
הבדרן חאבל כץ כתב שיר בשם "בסווילבסו".
לקריאה נוספת

שטייטעלע דו מיין : מדריך אתרים למושבות הברון הירש בארגנטינה, מוזסוויל ובסווילבסו / כתיבה ועריכת תוכן: לירז מאיר, עידית בן-אור, חנה הולנד.
הערות שוליים

↑  מסע "למחוזות זיכרון": העקבות שהותירה ההתיישבות היהודית בארגנטינה
↑   "בסווילבסו" של חאבל כץ, סרטון  באתר יוטיוב
| --- | --- |
בקרת זהויות :  NLI: 987007557880105171  LCCN: n86038834  VIAF: 150177958   WorldCat (עם VIAF): 150177958 
בית הכנסת "תפלה למשה" בקהילת בסווילבסו